GiliGold/VAD_KnessetCorpus huggingface dataset:
ארבל אסטרחן: אותו סעיף מאפשר ל-20 חברי כנסת או גם לממשלה לבקש הצבעה אישית.
ארבל אסטרחן: סעיף 131 שהוא הסעיף העיקרי שלפיו מתקיים הדיון אומר כך: בדיון על תקציב המדינה ובמקרים אחרים יוצאים מן הכלל – ובוודאי חוק ההסדרים נכנס לפה – רשאית ועדת הכנסת לקבוע סדרי דיון מיוחדים.
ארבל אסטרחן: המשמעות היא שהיא יכולה לסטות מהוראות התקנון.
ארבל אסטרחן: כלומר, רואים הוראה שאומרת דבר מסוים והוועדה יכולה לקבוע דבר אחר.
יעקב אדרי: כלומר, סעיף 131 גובר על סעיף 62.
חיים אורון: ו-148 גובר על 131.
חיים אורון: אז תפעילו את 148.
זאב אלקין: חבר הכנסת אורון, לצערי הגעת לקראת סוף דבריה של היועצת המשפטית, היא דיברה כבר בעניין.
ארבל אסטרחן: סעיף 148 הוא סעיף שתמיד מאפשר לסטות מהתקנון.
ארבל אסטרחן: הוא אומר: הכנסת לא תדון בשום עניין בצורת דיון החורגת מהוראות התקנון או מהתקדימים, אלא אם כן דנה והחליטה ועדת הכנסת על כך.
ארבל אסטרחן: כלומר, הסעיף הזה ממש מאפשר חריגה מוחלטת, אבל על-פי הנוהג והנוהל הוא מחייב הסכמה פה אחד בוועדת הכנסת.
ארבל אסטרחן: סעיף 131 לא מחייב את זה.
יעקב אדרי: אני חושב שסעיף 62 הוא הרף התחתון של סעיף 131.
ארבל אסטרחן: אני מסכימה בגלל שזו דרך ההצבעה.
ארבל אסטרחן: אני מסכימה שקל יותר לסטות בדיון – מבחינת כמה זמן נותנים וכד' – מאשר להתערב בדרך ההצבעה.
יעקב אדרי: אם יש הסכמות, יש הסכמות, אבל הרף התחתון הוא סעיף 62.
זאב אלקין: השאלה כאן מאוד פשוטה: האם ועדת הכנסת רשאית במסגרת סעיף 131 להגביל את מספר ההצבעות השמיות לאחר שהיתה החלטה תקדימית לבטל חלק מההצבעות?
זאב אלקין: זה מה שנקרא "תקדים בר-און".
חיים אורון: תקדים בר-און היה בהסכמה.
חיים אורון: אתה יכול להגיד מה שאתה רוצה ולהפוך אותנו לבית משפט, אבל בכל התקדימים הקודמים הייתי צד בהם, אני הייתי הגורם המפשר.
חיים אורון: כל התקדימים האחרים היו בהסכמה ואת זה צריך לומר לחברי הכנסת.
חיים אורון: אם פורצים את ההסכמה ומפעילים את סעיף 131 או 148 או שתמציאו סעיף חדש - - -
זאב אלקין: אם זה היה בהסכמה זה לא היה לפי סעיף 131, אלא לפי 148.
חיים אורון: הם קיבלו אישור של הוועדה כאשר הגיעו להסכמה לסדרי דיון.
נסים זאב: אבל אתם לא רוצים להגיע להסכמה.
נסים זאב: מה, נכפה את זה עליכם?
נסים זאב: מה אתם רוצים, להשאיר אותנו פה שבועיים?
זאב אלקין: לצערי חלק מהחברים הרלוונטיים שהיו אז באותו דיון בוועדת הכנסת לא כאן, כי הם הפכו לשרים, אבל כמה מהם סיפרו לי איך העיפו אותם מוועדת הכנסת כשהיו כאן צעקות סביב אותו תקדים של רוני בר-און וההחלטה שהיתה כאן.
נסים זאב: חשוב לומר שגם לפי סעיף 131 אתה מאזן את זה כפי שהיה בעבר.
זאב אלקין: להיפך, אני נותן פי שניים ממה שהיה בעבר.
זאב אלקין: חבר הכנסת אורון, אתה צודק שאפשר להגיע להסכמות ונכון להגיע להסכמות.
זאב אלקין: לשם כך יש את סעיף 148, אבל זה כשיש אופוזיציה אחראית.
זאב אלקין: כשיש אופוזיציה שמהתלת בוועדת הכנסת, משקרת לוועדת הכנסת - -
שלמה מולה: אתם רוצים להפוך אותנו לעושי דברה של הממשלה?
שלמה מולה: מה אתם מצפים שנעשה, שנסכים לכל?
זאב אלקין: - - מגיעה לוועדת הכנסת לפני שבוע ואומרת: אנחנו כן מוכנים להגיע להסכמות, אלה ואלה התנאים שלנו, אבל מתברר שאחר כך יש בעל בית אחר והכל מתהפך.
יעקב אדרי: למה הביטויים האלה?
זאב אלקין: כי זה מה שקרה כאן.
זאב אלקין: הופיע כאן נציג רשמי של סיעת קדימה ואמר: חברים בוועדת הכנסת, אל תצביעו, תנו לנו עוד שבוע, מכסימום עד יום שני הבא.
זאב אלקין: אנחנו מוכנים להסכמות, התנאי שלנו להסכמות הוא שזה יהיה גם לשנים הבאות.
זאב אלקין: קיבלנו את מה שהוא ביקש מילה במילה – גם דחינו את ההצבעה וגם קיבלנו את התנאי הזה שזה יהיה לשנים הבאות - אבל מתברר שיש בעל בית אחר שהופך את הכל.
זאב אלקין: אז במצב כזה, כשיש אופוזיציה שלא מוכנה ומודיעה רשמית שלא מוכנים להגיע להסכמות, אז זה מה שקורה בכנסת ומפעילים את סעיף 131 שנועד לצרכים האלה, נועד לצרכי הדיון בתקציב וחוק ההסדרים.
מנחם אליעזר מוזס: למה חבר הכנסת שטרית לא פה?
זאב אלקין: הוא לא חייב להיות פה, הוא לא חבר ועדת הכנסת.
יעקב אדרי: למה השתמשת במילה "משקרים"?
יעקב אדרי: אני לא מבין למה הגעת לביטויים האלה.
יעקב אדרי: יש אי-הבנות, אתה יכול לומר שהוא חזר בו, אבל למה לומר שמשקרים.
זאב אלקין: אני מקבל את ההערה של חבר הכנסת אדרי: סיעת קדימה חזרה בה מהצעתה.
זאב אלקין: אבל כשאתה מתנהל מול אופוזיציה שמציעה רשמית לפרוטוקול הכנסת הצעות וחוזרת מהן מייד לאחר מכן, זה קשה מאוד.
חיים אורון: "שתי מדינות לשני עמים" היה פעם קודש קודשים והוא חזר בו, אז הוא שיקר?
זאב אלקין: תודה רבה, חבר הכנסת אורון, זה מאוד-מאוד רלוונטי לדיון הזה.
חיים אורון: זה רלוונטי בדיוק כמו כל התקדימים האחרים.
זאב אלקין: לכן אין לי דרך אלא להביא לכאן את ההצעה שהצעתי.
זאב אלקין: התבקשתי על-ידי סיעת קדימה להמתין לא מעבר ליום שני – הם אמרו שאפשר ביום שני הבא, שבוע לפני ההצבעות, לקבל החלטה – המתנו עד יום שני, ועתה אני מביא את זה לכאן להצבעה.
זאב אלקין: יחד עם זה, אני מכריז שאם האופוזיציה תשנה את עמדתה ותהיה מוכנה להידבר בוועדת הסכמות על סדרי הדיון, נשב ונסכים.
זאב אלקין: כרגע התשובה היא שלא מוכנים לדבר בכלל.
יעקב אדרי: אז אולי נעשה עכשיו הפסקה?
זאב אלקין: פעם אחת כבר היינו בסרט הזה.
זאב אלקין: נשב, נדבר, ואם יהיו הסכמות חדשות נביא את זה לאישור מחדש של ועדת הכנסת, אבל אנחנו לא נהפוך את ועדת הכנסת לחוכא ואיטלולא.
זאב אלקין: אנחנו נקבל כאן החלטה בהתאם לסעיף 131, הבאתי לכאן הצעה שמקבלת את הגיבוי של הייעוץ המשפטי, מתואמת עם הייעוץ המשפטי, ואם יהיו הסכמות חדשות אנחנו נקבל החלטה חדשה.
חיים אורון: יש לי הצעה נגדית: את הדיון על חוק ההסדרים נתחיל תוך מיצוי מלא של תקנון הכנסת.
זאב אלקין: חברי הכנסת, אני מביא כרגע להצבעה שתי הצעות: יש הצעה, כפי שאני הבאתי, על כל מרכיביה – החל מפטור מחובת הנחה וכולל סדרי הדיון שהוצגו כאן, עם כל לוחות הזמנים, ושתי הערות לגבי אופי ההצבעות.
זבולון אורלב: לאור הסתייגותו של חבר הכנסת אורון אני מציע להוסיף: וכפי שמאפשר תקנון הכנסת.
חיים אורון: גם סעיף 148 הוא לפי תקנון הכנסת.
חיים אורון: אני לא חולק על זה.
חיים אורון: חבר הכנסת אורלב, זה לא על-פי השכל וגם אתה יודע את זה.
נסים זאב: מי שעשה את התקנון בזמנו ידע שאנחנו נהיה בסיטואציות כאלה.
זאב אלקין: אני אפילו מוסיף עוד תוספת להחלטה של ועדת הכנסת: במידה ויהיו הסכמות חדשות, ועדת הכנסת תדון מחדש במסגרת הדיון.
זבולון אורלב: אני מציע לומר שוועדת הכנסת תשקול בחיוב.
זאב אלקין: תחילה אני אביא להצבעה את הצעתו של חבר הכנסת אורון לקיים את הדיון רק לפי מה שקובע התקנון הרגיל של הכנסת, בלי סעיף 131.
זאב אלקין: מי בעד ההצעה של חבר הכנסת אורון?
זאב אלקין: ה צ ב ע ה בעד – 4 נגד – 10 ההצעה של חבר הכנסת אורון לא נתקבלה.
זאב אלקין: עכשיו אני מביא להצבעה את ההצעה כפי שהצגתי על כל מרכיביה, עם שתי התוספות שעלו כאן:
זאב אלקין: שהכל נעשה בהתאם לתקנון ושוועדת הכנסת תהיה מוכנה לדון מחדש במידה ויהיו הסכמות.
זאב אלקין: ה צ ב ע ה בעד – 11 נגד – 3 נמנעים – אין ההצעה נתקבלה.
זאב אלקין: אני מ ודה לכולם, הישיבה נעולה.
זאב אלקין: חברים, בוקר טוב.
זאב אלקין: אנחנו עוברים על הנושא הראשון על סדר היום, ומגיעים ישירות לנושא השני על סדר היום.
זאב אלקין: אנחנו סוגרים פערים מהר.
זאב אלקין: הנושא השני על סדר היום הוא בקשת חבר הכנסת אחמד טיבי להקדמת הדיון בהצעת חוק פיצוי וסיוע לנוסעים עקב עיכוב את דחייה בטיסה, התשס"ט-2009, לפני הקריאה הטרומית.
זאב אלקין: חברים, אני תיכף אסביר לכם.
זאב אלקין: למעשה, הסעיף השני על סדר היום היה צריך להיחסך מאיתנו לולא שוב מזכירות הממשלה היתה עושה פה טעות.
זאב אלקין: כי למעשה, אנחנו כאן הנהגנו נוהג שלפני שהוועדה דנה על בקשות חברי כנסת על פטור מחובת הנחה, היא מבקשת את חוות דעת הממשלה לדעת האם הממשלה בעד החוק, נגד החוק לפני שהיא מחליטה על הפטור.
זאב אלקין: בדרך כלל, באותה הזדמנות הממשלה צריכה לקבל גם החלטה לא רק על עצם העמדה שלה על החוק, אלא גם על הפטור.
זאב אלקין: ואם היא בעד, אז זה בכלל לא מחייב את הדיון שלנו.
זאב אלקין: זה חוסך לנו את הדיון.
זאב אלקין: כי זה התקנון - שאם הממשלה לא מתנגדת, לא צריך 45 - - -
דוד רותם: תעביר את זה לממשלה שתחליט.
זאב אלקין: לא, זה כבר היה.
זאב אלקין: הממשלה החליטה.
זאב אלקין: אבל, זה כבר פעם שנייה שקרה לה שכשהיא החליטה לתמוך בחוק, היא שכחה בפרוטוקול במהלך ההצבעה לציין שהיא גם תומכת בפטור מחובת הנחה.
דוד רותם: תחזיר את זה לממשלה שתדון מחדש.
זאב אלקין: זה פתרון אחד אפשרי.
זאב אלקין: אבל, אני חושב שהדרך הנכונה כאן במצב כזה היא שוועדת הכנסת תעשה את שלה, ותדון בפטור כאשר היא יודעת מראש שהממשלה תומכת בחוק.
אברהם מיכאלי: כל פעם שתעביר לוועדת שרים, והיא תביע הסכמה, אז לא צריך לבוא?
זאב אלקין: בדרך כלל, לא צריך.
זאב אלקין: אבל, לפעמים מזכירות הממשלה עושה טעות.
זאב אלקין: הרי אתם יודעים באיזה קצב מתקיימים דיונים בוועדת שרים.
דוד רותם: אני מצטער, אני מוחה.
דוד רותם: הממשלה לא עושה טעויות.
דוד רותם: אם אני לא הייתי חבר בקואליציה אולי היא היתה עושה טעויות.
דוד רותם: כשאני חבר בקואליציה - - -
זאב אלקין: למזלי, זה נרשם בפרוטוקול.
זאב אלקין: אני אביא לך את זה, ונראה לי שכמה פעמים בחודשים הקרובים.
זאב אלקין: יהיו לי הרבה הזדמנויות לצטט לך את זה.
זאב אלקין: אבל, בסדר גמור.
זאב אלקין: אני שמח שזה נאמר כאן לפרוטוקול.
זאב אלקין: לכן, המצב הרגיל הוא – אתה צודק חבר הכנסת מיכאלי - שבדרך כלל הממשלה מקבלת גם את ההחלטה הזאת אם היא שמה לב במהלך הדיון שזה מה שוועדת שרים מתבקשת לעשות.
זאב אלקין: לא תמיד היא שמה לב.
זאב אלקין: הפעם זה לא קרה.
זאב אלקין: ולכן, זה חוזר לשולחן שלנו, כי בלי זה זה לא יכול לעלות ביום רביעי על שולחן הכנסת.
זאב אלקין: חבר הכנסת טיבי, תנמק בבקשה את הבקשה שלך לפטור.
אחמד טיבי: אדוני היושב ראש, רבותי חברי הכנסת, החוק הזה הוא חוק צרכני ממדרגה ראשונה.
אחמד טיבי: הוא בא להגן על האזרח, על הצרכן, על הנוסע, בעיקר מול מראות, ואפשר להגיד מראות הזוועה שאנו רואים כשמאות או אלפי נוסעים מצטברים בנתב"ג על מיטלטליהם בשל עיכוב לא צפוי של משך שעות בטיסה, לרבות טיסות שכר - יש לומר אני העתקתי את התקינה האירופאית שקיימת באירופה מזה שש שנים.
אחמד טיבי: מזה שש שנים יש סנקציה על חברות תעופה שמי שמעכב משלם, מי שמאחר משלם.
אחמד טיבי: מי שמבטל משלם על המקום.
אחמד טיבי: יש אפילו תעריף, והתעריף הזה, והתקינה הזאת עוברת בדיקה בישראל.
אחמד טיבי: החוק הזה עבר בכנסת השבע-עשרה.
אחמד טיבי: הוא הגיע עד כדי הכנה לקריאה ראשונה.
אחמד טיבי: אבל, משום מה הממשלה נפלה, וזה נקטע בדרך.
דוד רותם: יש פה רק בעיה אחת.
דוד רותם: אני רואה שאתה כותב פה: החליט מפעיל טיסה על העברת נוסע למחלקה ברמה הגבוהה מזו, לא ידרוש מנוסע תשלום נוסף בשל העברתם.
דוד רותם: הרבה פעמים אתה מגיע לשדה התעופה ואומרים לך: אדוני, תן שלושים דולר, ונעביר אותך למחלקה גבוהה יותר.
אחמד טיבי: לא, אסור לו לבקש כסף.
אחמד טיבי: זה פיצוי.
אחמד טיבי: זה במסגרת הפיצוי.
אחמד טיבי: למה אני מביא את זה בפטור?
דוד רותם: הממשלה תומכת בחוק הזה?
דוד רותם: אם כך, מה איכפת לנו שאתה הגשת את הצעת החוק?
דוד רותם: הממשלה תומכת, בואו נצביע ונלך הביתה.
אחמד טיבי: אדם צייתן.
אחמד טיבי: חשבתי שבכל זאת תהיה לך קצת ביקורת כי בכל זאת זה חוק שלי.
דוד רותם: אבל, אני בטוח שהממשלה בדקה אותו.
אחמד טיבי: זה חוק מצוין.
זאב אלקין: חבר הכנסת טיבי פשוט הדגיש.
זאב אלקין: הוא רמז - לא הבנו - שלמרות שהיה לו אינטרס גדול שהחוק ימשיך להתקדם בקיום הממשלה הקודמת, הוא עדיין למרות זאת לא תמך בממשלה הקודמת, ואפשר לה ליפול.
אחמד טיבי: למה זה בפטור?
אחמד טיבי: אדוני, אנחנו בעונת הקיץ.
אחמד טיבי: נתב"ג צפוי לעומסים.
אחמד טיבי: הייתי בתורכיה לפני שבוע וראיתי עומסים מסוימים בנתב"ג בגלל עיכובים ואיחורים.
אחמד טיבי: אני מבקש מוועדת הכנסת לפטור אותי מחובת הנחה.
דוד רותם: אני רוצה להבין למה על החוק הזה חתומים רק ארבעה חברי הכנסת מהסיעה שלך.
דוד רותם: למה לא יכולת לבוא לאיזה יהודי גם כן?
דוד רותם: בכוונה עשית את זה – תגיד את האמת.
אחמד טיבי: להבא אני אעשה העדפה מתקנת.
דוד רותם: זה במסגרת ועדת החקירה שאתה מקיים.
זאב אלקין: לא, שם זה כבר נעשה.
זאב אלקין: שם ייצוג יפה.
נסים זאב: אני רק רציתי לשאול את אחמד טיבי, האם גם אותו יפצו בכך שהחוק יתעכב כמו שמפצים את הנוסעים?
אחמד טיבי: אני בהחלט שוקל הגשת תביעה.
דוד רותם: תאמר לי בבקשה, האם בחוק הזה יש סעיף שגם אם בגלל בדיקה ביטחונית אדם - - -
אחמד טיבי: לא, לצערי הרב לא.
דוד רותם: לא נכנס פה, תודה רבה.
זאב אלקין: אני רואה שנתת לו רעיונות.
דוד רותם: לא, אחרת הייתי מתנגד ל- - -
אחמד טיבי: לא שידוע לי.
זאב אלקין: אני חושב שהבקשה היא ברורה.
שלמה מולה: הרי עופר עיני הוא זה שמנהל היום את המדינה.
שלמה מולה: מה קורה בהצעת החוק במידה והוא מכריז על שביתה?
אחמד טיבי: זה עלה בדיונים.
אחמד טיבי: זוהי נקודה שלא נפתרה.
אחמד טיבי: יש עמדה של אל-על, של חברות התעופה, מה קורה.
אחמד טיבי: כנראה שזה יהיה מה שקרוי אסון טבע.
זאב אלקין: חבר הכנסת מולה, אני חושב שהמקום הנכון לדון בתוכן החוק יהיה רק המליאה תאשר.
זאב אלקין: בסך הכול, אנחנו כאן לא דנים בתוכן החוק, אלא רק בשאלה האם לתת פטור או לא לתת פטור.
דוד רותם: לא הבנתי בסעיף 2(א)(1) כתוב: "הגיע לשדה התעופה והזדהה בפני נציג מטעם מפעיל הטיסה לא יאוחר מ-45 דקות לפני מועד הטיסה הנקוב?
אחמד טיבי: לא, זה - - -
דוד רותם: זה הרי בלתי אפשרי, כי אתה צריך להגיע הלוא יותר מ-45 דקות.
דוד רותם: אתה תגיע 45 דקות, אתה יודע שלא תעלה על הטיסה.
אחמד טיבי: לא, אין דבר כזה.
דוד רותם: אז למה אתה לא מתקן את זה?
אחמד טיבי: זה יתוקן בוועדה.
אחמד טיבי: אגב, זה תוקן אגב בוועדה הקודמת.
אחמד טיבי: זה צריך לפחות שעתיים-שלוש.
אחמד טיבי: זה תוקן בוועדה הקודמת.
דוד רותם: תוך שלוש שעות, אחרת - - - אחמד טיבי תמיד יאחר.
זאב אלקין: לצורך הבהרת המצב צריך גם לדעת שעמדת הממשלה – ואני אצטט אותה יותר במדויק – זה לתמוך בתנאי של תיאום מול משרד התחבורה, משרד התמ"ת ומשרד התיירות.
ציון פיניאן: כפוף לתיאומים.
אחמד טיבי: יש תיאום.
דוד רותם: וכפוף שזה יעבור לוועדת חוקה שתדון בנושא.
זאב אלקין: אני מביא לכאן את ההצעה להצביע בעד פטור מחובת הנחה, ולאשר את בקשתו של חבר הכנסת טיבי.
זאב אלקין: ה צ ב ע ה בקשת חבר הכנסת אחמד טיבי להקדמת הדיון בהצעת חוק פיצוי וסיוע לנוסעים עקב עיכוב או דחייה בטיסה, התשס"ט-2009 (פ/1374/18), לפני הקריאה הטרומית, אושרה פה אחד.
זאב אלקין: אושר פה אחד.
דוד רותם: איפה הטלוויזיה?
דוד רותם: תשימו לב, שניים מישראל ביתנו מצביעים עם טיבי.
אחמד טיבי: כי הם כל הזמן בטיסה למוסקבה וחזרה.
זאב אלקין: תודה רבה, הסעיף אושר.
זאב אלקין: שלום לכם, אני פותח את ישיבת הוועדה.
זאב אלקין: הנושא הראשון : קביעת ועדה לדיון בהצעת חוק לתיקון פקודת מס הכנסה (מס' 170)(הוראת שעה), התשס"ט-2009 ולאחר מכן גם בקשת הממשלה להקדמת הדיון בהצעת החוק לתיקון פקודת מס הכנסה, אותה הצעת חוק לקריאה שניה ושלישית.
זאב אלקין: קודם כל, במליאה הושמעו שתי עמדות לגבי הוועדה הרלבנטית להצעת החוק, עמדה אחת – ועדת הכספים, עמדה שניה – הוועדה למעמד האישה.
זאב אלקין: הגיעו לסיכום לפיו הדיון בהצעת החוק יתקיים בוועדת הכספים, ויושבת ראש הוועדה למעמד האישה תשתתף בדיון הזה במסגרת - -
דוד רותם: על מה מדבר התיקון הזה?
זאב אלקין: מטפלות.
דוד רותם: אתם רוצים שזה יעבור מהם?
יצחק כהן: אני אסביר גם למה.
יצחק כהן: חייבים להעביר את החוק הזה כי תיווצר לאקונה בתקציב, דבר שלא יאפשר להעביר את התקציב.
דוד רותם: זה לאמץ את הפסיקה או נגד הפסיקה?
זאב אלקין: זה באמצע.
זאב אלקין: זה לא לאמץ את הפסיקה ולתת פיצוי - - אז אני מציע לחברים לאשר קודם כל את הוועדה המוסמכת לדון בהצעת החוק, את ועדת הכספים.
זאב אלקין: הבקשה השניה- בקשת הממשלה נימק אותה כאן סגן השר כהן להקדמת הדיון לקריאה שניה ושלישית.
זאב אלקין: מי בעד בקשת הממשלה?
זאב אלקין: תודה, אושר.
זאב אלקין: אם הצעת החוק הזו תעלה בשבוע הבא, בגלל הנסיבות שהוסברו כאן, במהלך הדיון על התקציב, למשל –אחרי אי אמון, או, לחילופין – מייד אחרי התקציב, האם זה דורש אישור מיוחד לוועדת הכנסת?
זאב אלקין: כי אישרנו, על פניו, סדר יום לאותו שבוע.
ארבל אסטרחן: אם זו תהיה חריגה מגדר סדרי הדיון שנקבעו אז צריך החלטה שמייחדת את זה.
זאב אלקין: כי על פניו – הצעת חוק שקיבלה פטור מחובת הנחה, מותר להעלות אותה - - ארבל אסטרחן: היום כתוב שההצעה תעלה למחרת ההנחה.
זאב אלקין: זה מאפשר להעלות אותה, אבל זה רק אם לא עושים דברים אחרים.
זאב אלקין: זה החל מאותו יום.
זאב אלקין: זה מחייב החלטה מיוחדת, או עכשיו?
ארבל אסטרחן: יש לך הערכה מתי יביאו את זה?
ארבל אסטרחן: היו"ר זאב אלקין: הם חייבים להביא את זה צמוד לתקציב, כנראה לפני התקציב.
ארבל אסטרחן: השאלה מה מספר ההסתייגויות, מה אורך ההסתייגויות.
דוד רותם: אני מציע שאנחנו נחליט שהצעת החוק הזו תעלה לדיון - -
זאב אלקין: שמותר להעלות אותה במהלך השבוע הבא - -
ארבל אסטרחן: גם אם זה יהיה בין לבין.
דוד רותם: היא תועלה להצבעה ביום שני, שלישי או רביעי של השבוע הבא.
ארבל אסטרחן: אנחנו לא מחייבים, מאפשרים את השיקול שהיא תעלה, גם אם זה לא בשעות הרגילות של המליאה.
ארבל אסטרחן: זו הכוונה.
זאב אלקין: בהתאם להמלצה שקיבלנו אני מביא להחלטה מיוחדת של ועדת הכנסת, שהיא מעין תיקון לסדרי הדיון, שניתן להעלות את הצעת החוק הזו ברגע שוועדת הכספים תסיים את עבודתה, לדיון באחד מהימים במהלך השבוע הבא -או יום שני או שלישי או רביעי או אפילו חמישי.
ארבל אסטרחן: אם רוצים לקבוע ישיבה נוספת ביום מסוים – זה יו"ר הכנסת.
זאב אלקין: זה לא במסגרת ישיבה נוספת, זה חלק רצוף מהישיבות האלה, או לפני, או בין שני החוקים –בין חוק ההסדרים לתקציב.
זאב אלקין: יש שלוש אופציות: או לפני חוק התקציב, או לפני חוק ההסדרים, אחרי אי אמון, או אחרי סיום ההצבעות על חוק ההסדרים, או אחרי חוק התקציב.
זאב אלקין: אלה שלוש האפשרויות שיש.
זאב אלקין: אני מראש רוצה שהוועדה תאשר את כל שלושת האפשרויות.
ארבל אסטרחן: אם זה לא קביעת ישיבה נוספת או ישיבה לפני סעיף 27, שאז - -
זאב אלקין: זה רק תיקון מסוים לאותה החלטה.
ארבל אסטרחן: השאלה אם לא צריכה להיות איזה ודאות - -כי אמרנו שעות, בהחלטה.
ארבל אסטרחן: הוועדה קבעה שעות.
ארבל אסטרחן: שזה לא יצמצם את שעות הדיון שיהיו על התקציב.
זאב אלקין: גם לא על חוק ההסדרים.
זאב אלקין: זה לא יצמצם.
זאב אלקין: אז אפשר לקבל החלטה כזו, של שלוש אפשרויות.
זאב אלקין: התיקון לסדרי דיון לשבוע הבא – התקבל.
ארבל אסטרחן: זו לא סטייה משמעותית מהם – זה פשוט אומר - -
זאב אלקין: זה למען הסדר הטוב.
זאב אלקין: הרביזיה נפלה.
זאב אלקין: תודה לכם, הישיבה נעולה.
זאב אלקין: על סדר היום מספר שינויים בתוכנית של השבוע.
זאב אלקין: אנו חוזרים לסדר היום שנקבע על ידי ועדת הכנסת לגבי הדיונים של השבוע, והסיבה העיקרית לכך שהתכנסנו היום היא בקשתו של יושב ראש הכנסת, שהכנסת תצביע השבוע על חוק הקולנוע, שבנסיבות כאלה או אחרות- -
אחמד טיבי: מה הסיבה המשנית?
זאב אלקין: חבר הכנסת טיבי, אתה רוצה מייד לקחת אותי לסיבות משניות?
נסים זאב: הקואליציה תהיה בהצבעה כשיצביעו?
זאב אלקין: הקואליציה תמיד נמצאת בהצבעה.
נסים זאב: היא לא היתה, לכן זה לא עבר.
זאב אלקין: השרה היתה בטוחה שהיות וזאת הצעת חוק שהוכנה בממשלה הקודמת, והיא גם בדקה את זה קודם, שהצעת החוק הזו מגיעה בהסכמה.
זאב אלקין: התברר שלא כל דבר בהסכמה, הוא נשאר בהסכמה.
זאב אלקין: התברר שמה שרואים מכאן, לא רואים משם.
זאב אלקין: הצעת החוק שהוכנה בממשלה הקודמת, התברר שהיא לא טובה, מבחינת האופוזיציה, לפחות היתה לא טובה.
שלמה מולה: אמרנו במקום 40 מיליון שקל, תיתנו 100 מיליון שקל, זה הכול.
זאב אלקין: הממשלה הקודמת החליטה מה שהחליטה, והממשלה הזאת החליטה להמשיך את המעשה של הממשלה הקודמת.
זאב אלקין: היושב ראש, עד כמה שאני מבין, אחרי הדיון הציבורי שהתפתח בעקבות ההצבעה הזו, כרגע, עד כמה שאני הבנתי, האופוזיציה מתכוונת לתמוך בהצעת החוק.
שלמה מולה: האופוזיציה תתמוך אם הממשלה תכריז שהיא- -
זאב אלקין: אני מבין שהיוצרים של הקולנוע חושבים- -
מאיר שטרית: העיתונות לוחצת.
זאב אלקין: לא אותנו.
זאב אלקין: אם האופוזיציה מתנגדת, וזה לא בהסכמה, אדוני המזכיר, אתם מוכנים שנדחה את זה בעוד שבוע?
איל ינון: צריך להביא את זה בפני היושב ראש.
זאב אלקין: אם האופוזיציה ממשיכה להילחם בקולנוע הישראלי, וזה היעד העיקרי- -
אלכס מילר: אני גם חושב שהנושא הזה צריך לבוא בהסכמה.
נחמן שי: נסים זאב אמר את הדבר הכי נכון – אתם לא הייתם במליאה בשביל להצביע, זה הכול.
זאב אלקין: סיעת מרצ מודיעה לי, אמנם אין לה נציג כרגע, שהיא לא שותפה לבקשה הזו של האופוזיציה.
יריב לוין: אני חושב שזאת הזדמנות נהדרת להיענות לבקשת האופוזיציה.
מאיר שטרית: כי העיתונות כתבה על זה?
מאיר שטרית: נצביע בשבוע הבא.
מאיר שטרית: מה הלחץ?
מאיר שטרית: מחזיקים את הכנסת בצוואר?
מאיר שטרית: אנשי הקולנוע יחכו עוד יומיים.
מאיר שטרית: מה יקרה?
מאיר שטרית: ייפול הקולנוע לאדמה בשבוע הזה?
רוברט אילטוב: אני מציע להעלות את ההצעה של שטרית להצבעה.
מאיר שטרית: בשבוע תקציב לא מביאים חוקים נוספים.
מאיר שטרית: אני מציע לעמוד על זה, ולא יקרה שום אסון אם הכול יעבור בשבוע הבא.
מאיר שטרית: תגידו לקולנוע שאני אמרתי.
נסים זאב: הקולנוע יהיה פה בכנסת.
זאב אלקין: אני מבין את הדיון על הקולנוע הישראלי.
זאב אלקין: אני מבין את האמירה של חבר הכנסת שטרית.
זאב אלקין: כעיקרון, הוא צודק, שבשבוע מביאים חוקים שקשורים לתקציב - אם מביאים חוקים, זה רק חוקים שהם באופן ישיר מאוד מחוברים לתקציב.
זאב אלקין: אמנם אפשר לטעון שהחוק הזה מחובר לתקציב, כי הוא בא להוציא חלק- -
מאיר שטרית: כל חוק מחובר לתקציב.
זאב אלקין: אני מבין אותך, אבל נמצא פה מזכיר הכנסת, שמייצג את יו"ר הכנסת, שבא בדברים, עד כמה שאני מבין, עם יושבת ראש סיעת קדימה.
איל ינון: אני שוחחתי עם יושבת ראש סיעת קדימה, ושאלתי אותה, אם תהיה בעיה להביא את חוק הקולנוע בקריאה ראשונה ביום שני, היום.
איל ינון: היא אמרה לי שאין שום בעיה.
אלכס מילר: אין לה בעיה, אבל איך היא תצביע?
שלמה מולה: נקבעה מסגרת דיון בשבוע שעבר, שהמליאה נפתחת ב-11:00, חוק ההסדרים, דיון.
שלמה מולה: מה שאתם מציעים כרגע, לכמת עוד פעם את הזמנים של הדיונים בחוק ההסדרים – זה נוח לכם, זה טוב לכם, שאתם לא רוצים שנדבר על חוק ההסדרים, ואז - בואו נפתח את הדיון בכלל בנושא התקציב כולו, בחוק ההסדרים, אז רצועת הזמן- -
זאב אלקין: אדוני המזכיר, אמנם לי יש עוד שתי בקשות בעניין הזה של סדר היום של השבוע בעקבות הערות שקיבלתי, אבל בעניין הזה של חוק הקולנוע, אני שואל לעצתך, כי אני הבנתי- -
אלכס מילר: אפשר להתייחס?
אלכס מילר: קודם כל, צר לי על כך שאנו רואים פה התנגדות כל כך מסיבית של סיעת קדימה בנושא של חוק קולנוע.
מאיר שטרית: - -
אלכס מילר: אנו מנסים שאותם שלושה ימים, שאנו רוצים להעביר את התקציב, שהם יהיו מסודרים.
אלכס מילר: דברים שבקונצנזוס, היינו מקדמים אותם במהרה.
אלכס מילר: אם יש לנו פה משהו של התנגדות - אני גם לא מבין מאיפה זה מגיע.
אלכס מילר: בסופו של דבר זה יפגע בתקציב – אדוני היושב ראש, אם זה המצב, אני חושב שאנו כן צריכים לתמוך בנושא הזה ולהעביר את זה במהרה, כי כל סביבת הקולנוע של מדינת ישראל מחכה לחוק הזה.
אלכס מילר: אם זה המצב – יש דברים שהם בקונצנזוס.
אלכס מילר: לא צריך בשביל כל דבר לגייס קואליציה.
אלכס מילר: אני לא חושב שעל כל חוק שהביאה ממשלת קדימה בכנסת הקודמת, עשיתם על זה גיוס.
אלכס מילר: זה לא צריך להיות בכוח.
נסים זאב: בדמוקרטיה פועלים לפי הצבעה, על פי רוב.
זאב אלקין: תכף אעשה הצבעה על הכול.
זאב אלקין: חבר הכנסת אורלב.
זבולון אורלב: הואיל והחוק הזה צריך לעבור להכנה לקריאה שנייה ושלישית בוועדת החינוך, אני מתריע – החוק הזה היה צריך להיות מאושר בשבוע שעבר כדי שנספיק להכין אותו לקריאה שנייה ושלישית בוועדת החינוך והתרבות עד תום המושב.
זבולון אורלב: גם ככה הוא חוק בעייתי, כי הוא חוק רטרואקטיבי, הוא צריך להסדיר את זה מייד עם התקציב, מדובר על תקציב 2009, מינואר 2009.
זבולון אורלב: לכן אני אומר לכל מי שרוצה שהחוק הזה, יהיה בטוח שהוא יעבור במושב הזה, הוא צריך לתמוך שהחוק הזה יבוא היום.
זבולון אורלב: אדוני היושב ראש, אם צריך לתת עוד שעה דיונים להסתייגויות, שלא תהיה טענה שגוזלים מהאופוזיציה, תאחר את ההצבעות ביום שלישי, במקום בשעה 11:00, בשעה 12:00, אם זאת הבעיה העיקרית.
אלכס מילר: הבעיה היא בעיקרון, לא בדיונים.
זבולון אורלב: אדוני, אני כמה שנים פה בכנסת, ואני עומד המום לראות, איך אופוזיציה מתנהגת באופן בלתי אחראי, ומוכנה להקריב את הקולנוע - דבר חשוב במדינת ישראל.
מאיר שטרית: איזה פופוליזם זול והתלקקות לעיתונאים.
מאיר שטרית: בושה וחרפה.
מאיר שטרית: זבולון, יש גבול לפופוליזם שלך.
מאיר שטרית: אני אראה לך הצבעות שלך.
זבולון אורלב: תראה לי.
מאיר שטרית: כשהאופוזיציה הצביעה נגד חוקים חיוביים, הצבעת נגד.
זבולון אורלב: לא תמצא.
מאיר שטרית: אף אחד לא מתנגד לחוק הקולנוע.
זאב אלקין: חבר הכנסת אורלב, חבר הכנסת שטרית.
זאב אלקין: חבר הכנסת שטרית, אני קורא לך לסדר פעם ראשונה.
נסים זאב: אדוני היושב ראש, לא צריך לנהל עוד פעם ויכוח, אם צריך להגיש את הצעת החוק היום או לא.
נסים זאב: אתה צריך לקיים הצבעה, קצר ולעניין.
נסים זאב: לקוצרים - השם עמכם.
נסים זאב: כולם צריכים לזכור: הקולנוע הוא של כולנו.
נסים זאב: כולנו בקולנוע.
נסים זאב: זה לשון התלמוד, העולם כולו כמו בית קולנוע.
נסים זאב: לכן צריך לזכור שהשחקנים מחכים למשכורת, ואי אפשר לעכב את זה.
זאב אלקין: לא ניתן לפגוע בקולנוע.
זאב אלקין: אנו לא ניתן לפגוע בקולנוע.
זאב אלקין: חבר הכנסת מילר, אנחנו קואליציה אחראית, לא ניתן לפגוע בקולנוע.
זאב אלקין: בבקשה, חבר הכנסת לוין.
יריב לוין: אני חושש שתקציב הקולנוע כפי שהוא כרגע, שאני מבין שהוא עומד על אפס, הוא בדיוק מכסה את ההוצאות על סרטים בעלי אופי לאומי וציוני, כך שאני חושב שיש בהחלט מקום להיענות לטענה הפרוצדורלית הנכונה שהשמיע פה חבר הכנסת שטרית.
יריב לוין: נחכה עוד שבוע.
רחל אדטו: - -
יריב לוין: נראה שעם ישראל יחזיק מעמד עוד שבוע בהמתנה לבשורה הגדולה- -
זאב אלקין: האמת שרציתי לתת לכם את כל המצע, מה השינויים שאני מציע.
זאב אלקין: חבל לי שנעשה כאן שני סבבים של הדיונים.
נחמן שי: איך אתה מבטיח שלא ייפגע הזמן לחוק ההסדרים?
זאב אלקין: אני גם הולך להוסיף זמן לחוק התקציב.
זאב אלקין: לגבי חוק הקולנוע, יש חוק אחד שהוועדה הזו החליטה עוד בשבוע שעבר שהיא נתנה לו פטור מחובת הנחה בקריאה שנייה ושלישית, ואפשרה להביא אותו השבוע לפני דיונים על התקציב, זה חוק המטפלות, שאושר אתמול בוועדת כספים – אגב, תוך הסכמה בין קואליציה לאופוזיציה, שזה מעשה מאוד משמח בכנסת, ואני מברך באותה הזדמנות את יושבת ראש הוועדה למעמד האשה, שיחד עם יו"ר ועדת כספים הביאו את ההסכמות אתמול בוועדת הכספים.
אחמד טיבי: לא צריך לברך על דבר שהוא שנוי במחלוקת.
נחמן שי: ושהבוקר מתברר לפי העיתון- -
זאב אלקין: החברים של קדימה בוועדת הכספים הצביעו בעד החוק.
זאב אלקין: כמובן, גם את זה אפשר לשנות.
אחמד טיבי: אבל יש חברי כנסת שעמדו על המשמר ונמנעו.
אחמד טיבי: שני חברי כנסת בולטים.
זאב אלקין: שני חברי כנסת נמנעו.
זאב אלקין: כמובן, הדיון בחוק המטפלות, כשהוא מגיע קריאה שנייה ושלישית, עם עשר הסתייגויות, זה ייקח כשעה.
זאב אלקין: הדיון בחוק הקולנוע, שהוא קריאה ראשונה, אני מניח שירצו להתבטא כמה חברי כנסת מקואליציה ואופוזיציה, יכול לקחת עוד כשעה, בממוצע.
זבולון אורלב: היה כבר דיון בקריאה ראשונה.
זבולון אורלב: רק היתה הצבעה, והוא נפל.
זאב אלקין: לא משנה, מביאים את זה מחדש.
זאב אלקין: אני לא אמנע מחברי כנסת את הדיון.
זבולון אורלב: אני רק אומר.
זאב אלקין: לכן, כמובן, זה ייקח כשעתיים מהדיון על חוק ההסדרים, אין מה לעשות.
זאב אלקין: אם חשבנו שזה יתחיל ב-13:00, כנראה שהדיון יתחיל סביב 15:00, הערכה, בעקבות שני החוקים.
זאב אלקין: יחד עם זאת, אני מודיע כאן שהגענו לסיכום, לפחות סיכום אחד בין קואליציה לאופוזיציה לגבי הדיונים האלה, שלגבי הדיונים בשעות הלילה, כי הרי לפי בקשת האופוזיציה, אנו משאירים את הדיון גם בשעות הלילה.